CELEX: 62018CN0059
Language: bg
Date: 2018-01-30 00:00:00
Title: Дело C-59/18: Жалба, подадена на 30 януари 2018 г. — Италианска република/Съвет на Европейския съюз

12.3.2018   
            
            
               BG
            
            
               Официален вестник на Европейския съюз
            
            
               C 94/15
            
         Жалба, подадена на 30 януари 2018 г. — Италианска република/Съвет на Европейския съюз
   (Дело C-59/18)
   (2018/C 094/18)
   Език на производството: италиански
   
      Страни
   
   
      Жалбоподател: Италианска република (представители: G. Palmieri, S. Fiorentino и C. Colelli, avvocati dello Stato)
   
      Ответник: Съвет на Европейския съюз
   
      Искания на жалбоподателя
   
   Жалбоподателят моли Съда на Европейския съюз:
   
               —
            
            
               да отмени решението, прието в рамките на заседанието на Съвета на Европейския съюз в състав „Общи въпроси“ от 20 ноември 2017 г. — 14559/17, публикувано чрез прессъобщение, съдържащо доклад от заседанието [Outcome of the Council meeting (3579th Council meeting)], в частта, в която е решено, че новото седалище на Европейската агенция по лекарствата ще бъде в Амстердам и следователно да постанови, че новото седалище трябва да бъде в Милано.
            
         
      Основания и основни доводи
   
   Италианското правителство обжалва пред Съда на Европейския съюз решението, прието в рамките на заседанието на Съвета на Европейския съюз в състав „Общи въпроси“ от 20 ноември 2017 г. — 14559/17, публикувано чрез прессъобщение, съдържащо доклад от заседанието [Outcome of the Council meeting (3579th Council meeting)], в частта, в която е решено, че новото седалище на Европейската агенция по лекарствата ще бъде в Амстердам. В подкрепа на жалбата си италианското правителство изтъква едно-единствено основание, а именно злоупотреба с власт поради липса на разследване и изопачаване на фактите, тъй като е налице несъответствие между фактическото положение в седалището в Амстердам и информацията, предоставена в офертата.